CELEX: 62009FN0103
Language: sl
Date: 2009-12-22 00:00:00
Title: Zadeva F-103/09: Tožba, vložena 22. decembra 2009 – Allen in drugi proti Komisiji

13.2.2010   
            
            
               SL
            
            
               Uradni list Evropske unije
            
            
               C 37/51
            
         Tožba, vložena 22. decembra 2009 – Allen in drugi proti Komisiji
   (Zadeva F-103/09)
   2010/C 37/80
   Jezik postopka: angleščina
   
      Stranki
   
   
      Tožeča stranka: John Allen (Oxford, Združeno kraljestvo) in drugi (zastopniki: P. Lasok, I. Hutton, B. Lask, Barristers)
   
      Tožena stranka: Evropska komisija
   
      Predmet in opis spora
   
   Odškodninski zahtevek in predlog za razglasitev ničnosti odločbe o zavrnitvi plačila odškodnine iz naslova povrnitve škode, ki je nastala vsaki od tožečih strank, ker nobena od njih ni bila zaposlena kot začasni uslužbenec Skupnosti v obdobju, v katerem so delale v skupnem podjetju JET.
   
      Predlogi tožečih strank
   
   Tožeče stranke Sodišču za uslužbence predlagajo, naj:
   
               —
            
            
               razveljavi odločbo Komisije z dne 25. septembra 2009;
            
         
               —
            
            
               ugotovi, da so imele tožeče stranke pravico in da bi morale biti obravnavane in/ali zaposlene kot „drugo osebje“ v skladu s členom 8 izvirnega statuta podjetja JET;
            
         
               —
            
            
               ugotovi, da je Komisija tožeče stranke med obdobjem njihove zaposlitve v podjetju JET brez objektivnih razlogov obravnavala diskriminatorno glede njihove plače, pokojninskih pravic in s tem povezanih ugodnosti ter glede varnosti poznejše zaposlitve;
            
         
               —
            
            
               Komisiji naroči, naj tožečim strankam povrne škodo zaradi izgube zaslužka, pokojnine ter s tem povezanih nadomestil in ugodnosti, ki so jo povzročile zgoraj navedene kršitve prava Skupnosti, vključno z ustreznimi obrestmi teh zneskov;
            
         
               —
            
            
               Komisiji naloži plačilo stroškov; in
            
         
               —
            
            
               v skladu s Statutom Sodišča in/ali Poslovnikom Sodišča za uslužbence sprejme take nadaljnje ukrepe in prisodi tako nadaljnjo odškodnino, kot je po mnenju Sodišča za uslužbence nujno, primerno ali pravično.